เมื่อเดือนตุลาที่ผ่านมาผมได้ไปแข่งแบดมินตัน และเมื่อแข่งจบ มีการการปวดข้อนิ้วที่นิ้วโป้งโค้ชบอกเป็นเพราะผมจับไม้แน่นไปจากนั้นผมไม่ได้จับไม่แน่นอีกเลย ตั้งแต่แข่งครั้งที่แล้วจนแข่งครั้งนี้เดือนธันวา ก้ยังไม่หายเลยครับ อยากทราบสาเหตุว่านิ้วเป็นอะไรจะได้หายาที่ถูกกับอาการกินครับ
สวัสดีครับ ฟังจากประวัติที่เล่ามา มีความเป็นไปได้ว่า เอ็นและกล้ามเนื้อบริเวณข้อต่อนิ้วโป้งน่าจะอักเสบจากแรงเหวี่ยงของไม้แบดมินตันครับ โดยปรกติ หากมีอาการบาดเจ็บดังกล่าว ควรพักและหยุดใช้นิ้วส่วนนั้นเป็นเวลาอย่างน้อย 2-4 สัปดาห์ อาการก็จะค่อยๆดีขึ้นครับหากแต่ในช่วง 2 เดือนมานี้ ยังมีการใช้นิ้วหรือยังแข่งขันต่อเนื่องอยู่ เอ็นและกล้ามเนื้อก็จะไม่สามารถรักษาตัวได้ เพราะมีเคลื่อนไหวและขยับนิ้วมืออย่างต่อเนื่อง จึงอาจเป็นสาเหตุที่ยังมีอาการปวดไม่หายครับอย่างไรก็ดี หากอาการยังเป็นมากและมีผลต่อกีฬาที่เล่น หรือเป็นนักกีฬาอาชีพ ควรพบแพทย์ผู้เชี่ยวชาญด้านกระดูก เพื่อทำการตรวจรักษาต่อไปครับ เพื่อให้นิ้วกลับมาใช้งานได้ปกติครับ